Marianne Jelved kan se frem til en ny periode på Christiansborg.

Marianne Jelved vinder Radikales eneste nordjyske mandat. De Radikale går nogle mandater tilbage, og har nu kun et enkelt mandat. Det betyder at Daniel Nyboe-Andersen, der kom efter Marianne Jelved i stemmeantal, ikke kommer ind. Marianne Jelved er kultur- og kirkeminister i den afgående regering, og var under Nyrup regeringen økonomiminister. Jelved har været i Folketinget i 28 år, og kan fejre sit 25 års jubilæum som kandidat fra Nordjylland.